《落花诗三十首 其二十九 二十九盐》
明代·邓云霄

闲阶剩馥晚偷拈，错认仙人绛雪甜。欲笑床空翻入户，似怜愁坐故窥帘。

摧残眉黛芳姿减，迢递关山别恨添。借问嫦娥月中桂，可曾雕谢洒寒蟾。

作者简介：明广东东莞人，字玄度。万历二十六年进士。授长洲知县，官至广西参政。有《冷邸小言》、《漱玉斋集》、《百花洲集》等。